లంకతో టెస్టుల కోసం భారత్ జట్టు ప్రకటన
TNN| Nov 10, 2017, 06.01 PM IST
శ్రీలంకతో మూడు టెస్టుల సిరీస్‌ కోసం భారత్ జట్టుని శుక్రవారం సెలక్టర్లు ప్రకటించారు. నవంబరు 16 నుంచి ఈడెన్ గార్డెన్స్ వేదికగా తొలి టెస్టు, నవంబరు 24న నాగ్‌పూర్‌లో రెండో టెస్టు, డిసెంబరు 2న ఢిల్లీ వేదికగా మూడో టెస్టు మ్యాచ్‌ జరగనుంది. ఇటీవల న్యూజిలాండ్‌తో జరిగిన మూడో టీ20 మ్యాచ్‌లో చివరి ఓవర్‌ బౌలింగ్ చేసిన హార్దిక్ పాండ్య.. బంతిని ఆపే క్రమంలో గాయపడిన విషయం తెలిసిందే. దీంతో ముందు జాగ్రత్త చర్యల్లో భాగంగా అతనికి ఈ టెస్టు సిరీస్‌ నుంచి విశ్రాంతినిస్తున్నట్లు బీసీసీఐ ఒక ప్రకటనలో తెలిపింది.
తొలి రెండు టెస్టులకి శ్రీలంకతో తలపడే 15 మందితో కూడిన జట్టు ఇదే: విరాట్ కోహ్లి (కెప్టెన్), అజింక్య రహానె (వైస్ కెప్టెన్), కేఎల్ రాహుల్, మురళీ విజయ్, శిఖర్ ధావన్, చతేశ్వర్ పుజారా, రోహిత్ శర్మ, సాహా (వికెట్ కీపర్), రవిచంద్రన్ అశ్విన్, రవీంద్ర జడేజా, కుల్దీప్ యాదవ్, మహ్మద్ షమీ, ఉమేశ్ యాదవ్, భువనేశ్వర్ కుమార్, ఇషాంత్ శర్మ.